Source: http://publish.kuopio.fi/cgi/DREQUEST.PHP?page=meetingitem&id=2014268528-4
Timestamp: 2019-09-16 00:44:17+00:00

Document:
Pöytäkirja 16.06.2014/Pykälä 53
Kuopion kaupungin tarkastuslautakunnan arviointikertomus vuodelta 2013
Tarkastuslautakunta 2.6.2014 § 52:
Kaupunginhallitus on 31.3.2014 § 130 hyväksynyt ja allekirjoittanut Kuopion kaupungin tilinpäätöksen vuodelta 2013 ja jättänyt sen tilintarkastajan tarkastettavaksi ja tarkastuslautakunnan arvioitavaksi. Tilinpäätöskirja on lähetetty tarkastuslautakunnan jäsenille postissa 31.3.2014 ja tilinpäätöstä ja toimintakertomusta on esitelty tarkastuslautakunnalle johtavien viranhaltijoiden toimesta 3.4.2014 § 30.
Tilinpäätökseen on tehty tuloslaskelmaan ja konsernituloslaskelmaan teknisluonteisia korjauksia, jotka on hyväksytty kaupunginhallituksessa 26.5.2014. Korjauksilla ei ole vaikutusta tilikauden tulokseen.
Tarkastuslautakunta arvioi kertomuksessaan valtuuston vuoden 2013 talous-arviossa asettamien keskeisten/sitovien toiminnallisten ja taloudellisten tavoitteiden toteutumista. Tarkastuslautakunta arvioi lisäksi kaupungin toiminnan ja hallinnon tarkoituksenmukaisuutta. Arviointi perustuu tilinpäätöksessä ja siihen sisältyvässä toimintakertomuksessa sekä henkilöstökertomuksessa esitettyihin tietoihin, tarkastuslautakunnan arviointikäynteihin sekä erillisiin tarkastustoimiston selvityksiin, tilintarkastajan raportteihin ja toimielinten pöytäkirjoihin.
Tarkastuslautakunta on valmistellut vuoden 2013 arviointikertomusta kokouksissaan 16.4.2014 § 36, 5.5.2014 § 42 ja 19.5.2014 § 46.
Tarkastuslautakunta päättää lähettää arviointikertomuksen kaupunginvaltuustolle ja esittää, että kaupunginvaltuusto merkitsee tiedoksi vuoden 2013 arviointikertomuksen ja lähettää sen edelleen kaupunginhallitukselle tarvittavia toimenpiteitä varten.
3867/2014 Arviointikertomus 2013
Kv. merkitsee tiedoksi vuoden 2013 arviointikertomuksen ja lähettää sen edelleen kaupunginhallitukselle tarvittavia toimenpiteitä varten.

References: § 52
 § 130
 § 30
 § 36
 § 42
 § 46